CELEX: 31982R0607
Language: el
Date: 1982-03-16
Title: Κανονισμός (EOK) αριθ. 607/82 τού Συμβουλίου τής 16ης Μαρτίου 1982 περί παρεκκλίσεως από τόν κανονισμό (EOK) αριθ. 456/80 όσον αφορά τήν ημερομηνία πρίν από τήν οποία πρέπει νά πραγματοποιηθεί η εκρίζωση τών αμπέλων από τόν αιτούντα πριμοδότηση εγκαταλείψεως

Avis juridique important

|

31982R0607

Κανονισμός (EOK) αριθ. 607/82 τού Συμβουλίου τής 16ης Μαρτίου 1982 περί παρεκκλίσεως από τόν κανονισμό (EOK) αριθ. 456/80 όσον αφορά τήν ημερομηνία πρίν από τήν οποία πρέπει νά πραγματοποιηθεί η εκρίζωση τών αμπέλων από τόν αιτούντα πριμοδότηση εγκαταλείψεως  

Επίσημη Εφημερίδα αριθ. L 074 της 18/03/1982 σ. 0003 - 0003 Ισπανική ειδική έκδοση: Κεφάλαιο 03 τόμος 24 σ. 0235  Πορτογαλική ειδική έκδοση : Κεφάλαιο 03 τόμος 24 σ. 0235 

***** ΚΑΝΟΝΙΣΜΟΣ (ΕΟΚ) αριθ. 607/82 ΤΟΥ ΣΥΜΒΟΥΛΙΟΥ  της 16ης Μαρτίου 1982  περί παρεκκλίσεως από τον κανονισμό (ΕΟΚ) αριθ. 456/80 όσον αφορά την ημερομηνία πριν από την οποία πρέπει να πραγματοποιηθεί η εκρίζωση των αμπέλων από τον αιτούντα πριμοδότηση εγκαταλείψεως  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 456/80 του Συμβουλίου της 18ης Φεβρουαρίου 1980 περί χορηγήσεως πριμοδοτήσεων προσωρινής εγκαταλείψεως και οριστικής εγκαταλείψεως ορισμένων εκτάσεων φυτευμένων με αμπέλους, καθώς και πριμοδοτήσεων για παραίτηση αναφυτεύσεως (1), όπως τροποποιήθηκε από τον κανονισμό (ΕΟΚ) αριθ. 1993/80 (2), και ιδίως το άρθρο 9 δεύτερο εδάφιο,  την πρόταση της Επιτροπής,  Εκτιμώντας ότι το άρθρο 3 παράγραφος 2 του κανονισμού (ΕΟΚ) αριθ. 456/80 προβλέπει ότι η χορήγηση πριμοδοτήσεως εγκαταλείψεως εξαρτάται από γραπτή δήλωση στην οποία ο παραγωγός αναλαμβάνει την υποχρέωση, μεταξύ άλλων, να προβεί ή να αναθέσει τη διενέργεια, πριν από την 1η Απριλίου του επομένου έτους μετά την κατάθεση της αιτήσεως, της εκριζώσεως των αμπέλων από τις εκτάσεις για τις οποίες έχει ζητηθεί η πριμοδότηση· ότι, συνεπεία του μεγάλου αριθμού των αιτήσεων που υποβλήθηκαν λίγο πριν από τη λήξη της προβλεπομένης περόδου, οι αρμόδιες υπηρεσίες των Κρατών μελών δεν είναι σε θέση να προχωρήσουν, πριν από την εκρίζωση, στον επιτόπιο έλεγχο ορισμένων τεχνικών στοιχείων, που είναι απαραίτητα για τον καθορισμό της πριμοδοτήσεως· ότι, κατά συνέπεια, οι παραγωγοί οι οποίοι υπέβαλαν αίτηση για πριμοδότηση, λόγω προσωρινής εγκαταλείψεως, μπορεί να μην είναι σε θέση να τηρήσουν την προαναφερθείσα υποχρέωση· ότι φαίνεται απαραίτητο να γίνει χρήση της δυνατότητας, που προβλέπεται στο άρθρο 9 δεύτερο εδάφιο του κανονισμού (ΕΟΚ) αριθ. 456/80, να προβλεφθεί παρέκκλιση για την ημερομηνία αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η υποχρέωση που προβλέπεται στο άρθρο 3 παράγραφος 2 πρώτη περίπτωση του κανονισμού (ΕΟΚ) αριθ. 456/80 θεωρείται ότι έχει τηρηθεί από τον αιτούντα εφ' οσον οι εκριζώσεις πραγματοποιηθούν πριν από τις 15 Ιουνίου.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Μαρτίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 57 της 29. 2. 1980, σ. 16.  (2) ΕΕ αριθ. L 195 της 29. 7. 1980, σ. 12.